Diari Oficial de la Generalitat Valenciana


Sumari del DOGV 8101, del 08-08-2017 (2017/7348)

RESOLUCIÓ de 3 d'agost de 2017, de la Direcció General de Formació Professional i Ensenyaments de Règim Especial, de convocatòria de subvencions a escoles de dansa, dependents de corporacions locals o d'entitats privades sense ànim de lucre de la Comunitat Valenciana, per a l'exercici 2017.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8101

Data del DOGV
:   08-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7348


Data del document
:   03-08-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 3 d'agost de 2017, de la Direcció General de Formació Professional i Ensenyaments de Règim Especial, de convocatòria de subvencions a escoles de dansa, dependents de corporacions locals o d'entitats privades sense ànim de lucre de la Comunitat Valenciana, per a l'exercici 2017. [2017/7348]  
En compliment del que disposa la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i per mitjà de l'Ordre 42/2016, de 3 d'agost, del conseller d'Educació, Investigació, Cultura i Esport, per la qual s'aproven les bases reguladores de les subvencions a centres d'ensenyament no reglat de música i de dansa, dependents de corporacions locals o d'entitats privades sense ànim de lucre de la Comunitat Valenciana (DOGV 7845, 05.08.2016), modificada per l'Ordre 32/2017, de 24 de juliol, del conseller d'Educació, Investigació, Cultura i Esport (DOGV 8092, 26.07.2017), es convoquen subvencions per a escoles de dansa, dependents de corporacions locals o d'entitats privades sense ànim de lucre de la Comunitat Valenciana per a l'exercici 2017.  
  
El Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, assenyala que les competències en relació amb les escoles de dansa, corresponen a la Direcció General de Formació Professional i Ensenyaments de Règim Especial, i en virtut de les facultats conferides, resolc:  
  
Primer. Objecte  
1. La present resolució té per objecte convocar, en règim de concurrència competitiva, subvencions destinades a escoles de dansa de la Comunitat Valenciana, per a contribuir al finançament parcial d'aquests centres durant el curs 2016-2017.  
2. Aquestes subvencions es regeixen per la Llei 38/2003, de 17 de novembre, general de subvencions, i la normativa que la desplega; per la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, com també per l'Ordre 42/2016, de 3 d'agost, del conseller d'Educació, Investigació, Cultura i Esport, per la qual s'aproven les bases reguladores de les subvencions a centres d'ensenyament no reglat de música i de dansa, dependents de corporacions locals o d'entitats privades sense ànim de lucre de la Comunitat Valenciana, modificada per l'Ordre 32/2017, de 24 de juliol, del conseller d'Educació, Investigació, Cultura i Esport.  
  
  
Segon. Dotació pressupostària  
1. L'import global màxim destinat a aquesta convocatòria és de 242.538,58 - (dos-cents quaranta-dos mil cinc-cents trenta-huit euros amb cinquanta-huit cèntims), que es finançarà a càrrec dels crèdits del capítol IV del programa 422.40, línia pressupostària S8123000 dels pressupostos de la Generalitat per al 2017.  
2. L'import mencionat pot ser incrementat com a conseqüència d'una generació, una ampliació o una incorporació de crèdit, circumstància que no requerirà una nova convocatòria, de conformitat amb el que preveu l'article 58, apartat 2, lletra a, punt quart, del Reglament de la Llei general de subvencions. Així mateix, l'import referit pot ser minorat quan, en el marc de les polítiques d'estabilitat pressupostària i sostenibilitat financera, s'adopten mesures de no disponibilitat que afecten els crèdits de la línia de subvenció finançada.  
  
  
Tercer. Forma i termini de tramitació i presentació de sol·licituds  
1. La tramitació i presentació de sol·licituds s'ha de realitzar exclusivament per mitjans electrònics en la plataforma de tramitació de la GVA. Per a realitzar la tramitació electrònica el sol·licitant pot fer servir qualsevol dels certificats admesos per la Seu Electrònica de la Generalitat.  
A més de directament, la tramitació electrònica, es pot dur a terme mitjançant un representant autoritzat, identificat en el Sistema de Gestió de la Representació de l'Agència de Tecnologia i Certificació Electrònica de la Comunitat Valenciana.  
2. El punt d'accés a la tramitació electrònica serà la Seu Electrònica de la Generalitat, accessible al lloc web https://sede.gva.es. Aquest tràmit també estarà disponible en el següent enllaç:  
http://www.gva.es/va/inicio/procedimientos'id\_proc=18092  
3. La sol·licitud i la documentació preceptiva presentada per altres mitjans distints als previstos, determinarà l'exclusió d'ofici d'aquesta convocatòria.  
4. El termini de tramitació i presentació de les sol·licituds serà des del dia 1 de setembre a les 10.00 hores fins al 15 de setembre de 2017 a les 15.00 hores. L'incompliment d'aquest termini determinarà l'exclusió de la convocatòria.  
  
Quart. Documentació a presentar  
1. En la tramitació telemàtica, les entitats sol·licitants han d'aportar a través dels mitjans electrònics la documentació següent:  
a) Annex I. Sol·licitud de subvenció, que conté la declaració responsable de la persona que tinga la representació legal de l'entitat, en els termes indicats en les bases reguladores d'aquestes subvencions.  
b) Annex II. Documentació complementària.  
c) Documentació acreditativa del professorat contractat abans del primer dia hàbil del mes de novembre de 2016.  
c.1. Còpia de la titulació específica requerida en cas de no haver-se presentat en la convocatòria anterior.  
En el cas de sol·licitar habilitació per impartir docència en aquests ensenyaments, s'ha d'aportar la documentació acreditativa corresponent.  
c.2. Còpia del primer full del contracte o en el cas de treballadors fixos discontinus, crida per al curs 2016-2017 que acredite les hores contractades, l'horari i les funcions que s'exerceixen en el lloc de treball.  
c.3. Còpia de la nòmina corresponent al mes de novembre de l'any 2016.  
c.4. Si és el cas, còpia dels certificats acreditatius dels cursos de formació. Perquè els certificats puguen incloure's en la relació indicada en aquest apartat han de correspondre a cursos que tinguen els requisits següents:  
- Posseir la condició de curs de formació musical o de dansa, de direcció i gestió de centres educatius, de noves tecnologies aplicades a l'àmbit educatiu o d'actualització metodològica.  
- Estar homologat i reconegut per qualsevol administració pública competent en matèria d'educació.  
- Han de tindre una durada mínima de 20 hores de formació i haver-se realitzat a partir de l'any 2015.  
d) Relació nominal de l'alumnat matriculat en l'escola en el curs 2016-2017, de conformitat amb l'annex III de la present resolució de convocatòria, disponible a la pàgina web  
http://www.gva.es/va/inicio/procedimientos'id\_proc=18487 a l'apartat d'impresos associats.  
e) Programació General Anual (PGA), de conformitat amb l'annex IV de la present resolució de convocatòria, disponible a la pàgina web  
  
http://www.gva.es/va/inicio/procedimientos'id\_proc=18444 a l'apartat d'impresos associats.  
f) Si l'escola desenvolupa algun projecte d'innovació, aportar un document explicatiu del mateix que siga coherent amb el que s'assenyala a la base dotze, de l'annex de l'Ordre 31/2016, de 4 de juliol, de la Conselleria d'Educació, Investigació, Cultura i Esport, per la qual s'aproven les bases reguladores de les subvencions i assignacions econòmiques per a la realització de projectes d'investigació i innovació educativa en centres educatius no universitaris sostinguts amb fons públics de la Comunitat Valenciana. El projecte d'innovació ha de contindre una memòria econòmica en el cas que la implementació d'aquest supose un cost addicional al pressupost de l'escola.  
g) Si la sol·licitant és una entitat privada, document acreditatiu emès per l'ajuntament de la localitat on s'ubica l'escola en el qual se certifique l'ajuda o subvenció que rep la titular en l'exercici 2017 per al sosteniment de l'escola. Aquest document s'ha de presentar fins i tot en el cas que no es reba cap subvenció o ajuda específica per a aquest fi.  
Si l'ajuda o subvenció s'atorga de manera genèrica a l'entitat, i no es pot certificar la quantia que repercuteix específicament en l'escola, el sol·licitant ha d'adjuntar al document emés per l'ajuntament un escrit acreditatiu on s'especifique la part de la subvenció o ajuda que es destina a l'escola.  
h) Si la sol·licitant és una entitat privada, i no s'hi autoritza la consulta a l'òrgan instructor, aportar els certificats acreditatius d'estar al corrent en el compliment de les obligacions tributàries i amb la Seguretat Social en els termes indicats en les bases reguladores de les subvencions.  
i) Si la sol·licitant és una entitat local, acreditació d'estar al corrent en el compliment de l'obligació de rendició dels seus comptes anuals davant la Sindicatura de Comptes, de conformitat amb la normativa aplicable.  
j) Si la sol·licitant és una entitat privada que gestiona una escola de titularitat municipal en règim de concessió, aportar un certificat de la secretaria de la corporació local que acredite la condició de concessionària a aquesta entitat.  
k) Model de domiciliació bancària en cas de ser nova perceptora o canvi de número de compte, de conformitat amb el model disponible a la pàgina web  
http://www.gva.es/va/inicio/procedimientos'id\_proc=18205 a l'apartat d'impresos associats. Aquest haurà d'anar segellat i firmat per l'entitat bancària, on figure el compte i el titular.  
  
Cinqué. Criteris de valoració de les sol·licituds  
1. La comissió avaluadora valorarà les sol·licituds presentades i assignarà l'import de la subvenció, d'acord amb allò establit en les bases reguladores d'aquestes subvencions.  
2. S'assignarà inicialment un mòdul de 500 - per cada localitat atesa a aquelles escoles que tinguen un àmbit supramunicipal o comarcal.  
  
3. Es farà un prorrateig entre totes les sol·licitants atenent les despeses previstes per cada escola en el curs escolar 2016-2017, entenent que el període lectiu ha de tindre una durada mínima de 8 mesos i el professorat podrà estar contractat fins a un màxim de 12 mesos o ser indefinit.  
  
Es consideraran despeses de personal docent les que s'assenyalen en les bases reguladores. Per al càlcul de les despeses de funcionament es comptabilitzaran 155 - per alumne/a matriculat en l'escola.  
Aquest prorrateig podrà cobrir fins el 25 % de les despeses previstes, i sempre que hi haja crèdit disponible per fer-ho.  
4. Si queda crèdit disponible, es realitzarà un altre prorrateig a cadascuna de les sol·licituds admeses atenent els següents criteris de baremació:  
  
 Apartats de baremació Puntuació  
Qualitat  
recursos  
humans Professorat amb la titulació superior, títols equivalents al superior de reconegut prestigi internacional, màsters, doctorats. Màxim 1 punt  
25 % del total del professorat 0,25 punts  
50 % del total de professorat 0,50 punts  
75 % del total de professorat 0,75 punts.  
100 % del total de professorat 1 punt.  
 Cursos de formació del professorat Màxim 1,5 punts  
0,1 punt per cada 20 hores de formació.  
Qualitat  
oferta  
formativa Presència d'especialitats de promoció: dansa contemporània. 1 punt  
 Existència d'oferta formativa complementària no obligatòria: expressió corporal per a menors de 8 anys, ball tradicional valencià, dansa urbana, creació coreogràfica, danses del renaixement i del barroc. Màxim 2 punt  
A partir de la tercera, 0,50 punts per cada assignatura.  
 Formació al llarg de la vida Màxim 1,5 punts  
0,25 si hi ha un mínim d'un 15 % del total de l'alumnat matriculat menor de 8 anys.  
0,50 si hi ha un mínim d'un 25 % del total de l'alumnat matriculat major de 16 anys.  
0,50 si hi ha un mínim d'un 3 % del total de l'alumnat que es prepara per a la prova d'accés als ensenyaments professionals.  
0,25 si hi ha un mínim d'un 15 % del total de l'alumnat que forma part d'una companyia de dansa de caràcter amateur.  
Innovació educativa Projecte d'innovació educativa. La innovació ha d'atendre algun dels següents àmbits:  
- Formació interna del professorat del centre.  
- Coordinació horària i curricular amb els ensenyaments obligatoris.  
- Projectes col·laboratius entre institucions.  
- Creació de continguts oberts i de lliure distribució. Màxim 3 punts  
  
  
La quantia individualitzada que es pot rebre en aquest prorrateig serà la que resulte de la puntuació obtinguda pel valor punt prèviament determinat. El valor punt serà el que resulte de la suma de totes les puntuacions obtingudes pels sol·licitants dividit entre el crèdit disponible, tot i tenint en compte allò que s'assenyala en les bases reguladores d'aquestes subvencions.  
Aquest últim prorrateig pot cobrir fins a dos terços de les despeses previstes, i sempre que hi haja crèdit disponible per a fer-ho.  
  
Sisé. Notificacions i requeriments  
Qualsevol notificació formal o requeriment, dins d'aquest procediment, es durà a terme per via telemàtica a l'adreça electrònica que figure en la sol·licitud presentada, notificació que haurà d'indicar, entre altres aspectes, la forma de presentació de la documentació requerida, si és el cas, en compliment de les condicions estipulades als articles 41 i següents del Decret 220/2014, de 12 de desembre, del Consell.  
  
  
Seté. Resolució del procediment  
1. El termini per a tramitar les sol·licituds, resoldre i notificar la concessió serà de sis mesos com a màxim, a comptar des del dia següent de la publicació en el Diari Oficial de la Generalitat Valenciana.  
2. Vista la resolució formulada per la comissió avaluadora, la directora general de Formació Professional i Ensenyaments de Règim Especial pot declarar deserta, totalment o parcialment, l'adjudicació de la subvenció.  
3. La resolució de concessió d'aquestes subvencions es notificarà per mitjà de publicació en el Diari Oficial de la Generalitat Valenciana, de conformitat amb l'article 18 de la Llei 38/2003, de 17 de novembre, general de subvencions. En aquesta figuraran les entitats beneficiàries, juntament amb la quantia que es concedeix, les subvencions denegades, amb la causa que ho motiva i les sol·licituds no admeses a tràmit o excloses per incompliment d'algun dels requisits assenyalats en les bases reguladores d'aquestes subvencions.  
4. El termini per a presentar la justificació de la subvenció serà de 10 dies hàbils comptadors des de l'endemà de la publicació de la resolució de concessió en el Diari Oficial de la Generalitat Valenciana. L'incompliment d'aquest termini determinarà la pèrdua de la subvenció concedida.  
  
Huité. Aprovació dels models de la convocatòria  
S'aprova el model de sol·licitud, annex I i la resta d'annexos, II, III i IV de la present publicació.  
  
Nové. Entrada en vigor  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Investigació, Cultura i Esport, en el termini d'un mes comptador des de l'endemà de la publicació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació o a partir de l'endemà en què es notifique la resolució expressa del recurs de reposició o en què aquest haja d'entendre's presumptament desestimat.  
  
València, 3 d'agost de 2017.- La directora general de Formació Professional i Ensenyaments de Règim Especial: Marina Sánchez Costas, p. s. (Article 3 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport), el secretari autonòmic de Cultura i Esport Albert Girona Albuixech.